*ՆԱԽԱԳԻԾ*

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

«\_\_\_\_\_» \_\_\_\_\_\_\_\_\_\_\_ 2019 թվականի N\_\_\_- Ն

ՀԱՅԱՍ­ՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N424-Ն ԵՎ 2019 ԹՎԱԿԱՆԻ ՕԳՈՍՏՈՍԻ 8-Ի N1024-Ն ՈՐՈՇՈՒՄՆԵՐԻ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին կետը՝ Հայաստանի Հանրապետության կառավարությունը ո ր ո շ ո ւ մ է.

1. Հայաստանի Հանրապետության կառավարության 2018 թվականի ապրիլի 12-ի «Հայաստանի Հանրապետության Լոռու, Շիրակի մարզպետարաններին գույք ամրացնելու և գումար հատկացնելու, Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-ի N1717-Ն որոշման մեջ փոփոխություններ և լրացումներ կատարելու մասին» N424-Ն որոշման մեջ կատարել հետևյալ փոփոխությունը.

1) որոշման 3-րդ կետի 4-րդ ենթակետում 2019 թվականի նոյեմբերի 1 բառերը փոխարինել 2020 թվականի նոյեմբերի 30 բառերով:

2. Հայաստանի Հանրապետության կառավարության 2019 թվականի օգոստոսի 8-ի «Հայաստանի Հանրապետության կառավարության 2018 թվականի դեկտեմբերի 27-ի N1515-Ն որոշման մեջ լրացումներ ու փոփոխություններ կատարելու և Հայաստանի Հանրապետության 2019 թվականի պետական բյուջեով նախատեսված հատկացումների հաշվին աղետի գոտու բնակավայրերում երկրաշարժի հետևանքով անօթևան մնացած ընտանիքների բնակարանային ապահովման պետական աջակցության միջոցառումները հաստատելու մասին» N1024-Ն որոշման մեջ կատարել հետևյալ փոփոխությունները.

1) որոշման N3 հավելվածի 5-րդ տողի 10-րդ սյունակում 22,539,860.4 թիվը փոխարինել 5,587,262.4 թվով, իսկ Ընդամենը տողի 13-րդ սյունակում 692,688,025.2 թիվը փոխարինել 675,735,427.2 թվով:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԻՄՆԱՎՈՐՈՒՄ

ՀԱՅԱՍ­ՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N424-Ն ԵՎ 2019 ԹՎԱԿԱՆԻ ՕԳՈՍՏՈՍԻ 8-Ի N1024-Ն ՈՐՈՇՈՒՄՆԵՐԻ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

|  |  |
| --- | --- |
| 1. | Անհրաժեշտությունը |
|  |  Որոշման նախագծի ընդունումը պայմանավորված է ՀՀ կառավարության 2018 թվականի ապրիլի 12-ի N424-Ն որոշման 3-րդ կետի 4-րդ ենթակետում նախատեսված ժամկետների վերանայման, ինչպես նաև ՀՀ կառավարության 2019 թվականի օգոստոսի 8-ի N1024-Ն որոշման մեջ N3 հավելվածում ընդգրկված գույքերից մեկի մասով տվյալների ճշգրտման անհրաժեշտությամբ: |
| 2. | Ընթացիկ իրավիճակը և խնդիրները |
|  | * ՀՀ կառավարության 2018 թվականի ապրիլի 12-ի N424-Ն որոշման 2-րդ կետի համաձայն՝ ՀՀ Լոռու մարզպետարանը մինչև 2018 թվականի դեկտեմբերի 1-ը Հայաստանի Հանրա­պետության անունից Գլենդել Հիլզ փակ բաժնետիրական ընկերության սնանկության գործով կառավարչի հետ կնքել է որոշման հավելվածում նշված անշարժ գույքերի առուվաճառքի պայմանագրերը, որից հետո մարզպետարանի կողմից մեկնարկել է այդ գույքերի նվիրատվության պայմանագրերի կնքման գործընթացը՝ շահառու հանդիսացող ընտանիքների հետ:

 Ընդ որում, որոշման համաձայն նվիրատվության պայմանագրերի նոտարական վավերացման և այդ պայմանագրերից բխող գույքային իրավունքների պետական գրանցման և տեղեկատվության տրամադրման ծառայության համար գանձվող վճարները մինչև 2019 թվականի նոյեմբերի 1-ը կատարվել են Որոշման 3-րդ կետի 1-ին և 2-րդ ենթակետերով նախատեսված ֆինանսավորման աղբյուրների հաշվին, իսկ 2019 թվականի նոյեմբերի 1-ից հետո՝ ծրագրի շահառուների հաշվին: Հաշվի առնելով, որ 2019 թվականի տարեվերջի դրությամբ թվով 198 գույքից նվիրատվության պայմանագրեր են կնքել 143 ընտանիք, իսկ 55-ը դեռևս չեն կնքել, ինչպես նաև այն հանգամանքը, որ երկրաշարժի հետևանքով անօթևան մնացած ընտանիքների բնակարանային խնդիրների լուծմանն ուղղված ծրագիրը նախատեսված է ավարտին հասցնել մինչև 2020 թվականի տարեվերջ: Ըստ այդմ, նախատեսվում է Որոշման 3-րդ կետի 4-րդ ենթակետով նախատեսված ժամկետը երկարաձգել մինչև 2020 թվականի նոյեմբերի 30-ը:* ՀՀ կառավարության 2019 թվականի օգոստոսի 8-ի N1024-Ն որոշման մեջ N3 հավելվածի 4-րդ կետում ընդգրկված կիսակառույցի մասով պայմանագրի նախապատրաստման ընթացքում պարզվել է, որ այդ գույքի մասով առկա են անճշտություն:

 Մասնավորապես, շահառու Ռաֆիկ Սարգսի Պետրոսյանի կիսակառույցի դեպքում ամրագրված է դրա փաստացի պատրաստվածության աստիճանը, մինչդեռ այս կիսակառույցի մացով կառուցապատողի կողմից շինարարական աշխատանքներ չեն կատարվել (կիսակառույցը փուլային եղանակով կառուցվել է բնակչի կողմից): Ըստ այդմ, փոփոխման ենթակա է այդ գույքի մասով կառուցապատողի կողմից ստացված կանխավճարից հաշվանցվող գումարի չափն, ինչպես նաև ընդհանուր գումարի չափը: |
| 3. | Տվյալ բնագավառում իրականացվող քաղաքականությունը |
|  | ՀՀ կառավարության 2018 թվականի ապրիլի 12-ի N424-Ն որոշմամբ նախատեսված աշխատանքների կատարման ժամկետների վերանայում, ինչպես նաև ՀՀ կառավարության 2019 թվականի օգոստոսի 8-ի N1024-Ն որոշման մեջ տեղ գտած տվյալների ճշտում: |
| 4. | Կարգավորման նպատակը և բնույթը. |
|  | ՀՀ կառավարության 2018 թվականի ապրիլի 12-ի N424-Ն որոշմամբ նախատեսված աշխատանքների կատարման ժամկետների վերանայման և ՀՀ կառավարության 2019 թվականի օգոստոսի 8-ի N1024-Ն որոշման N1 հավելվածում մեկ գույքի մասով տվյալների ճշտման միջոցով այդ որոշումներով նախատեսված աշխատանքների ապահովում: |
| 5. | Նախագծի մշակման գործընթացում ներգրավված ինստիտուտները և անձիք |
|  | Նախագիծը մշակվել է ՀՀ քաղաքաշինության կոմիտեի կողմից՝ հիմք ընդունելով ՀՀ Լոռու մարզպետարանի առաջարկությունը: |
| 6. | Ակնկալվող արդյունքը |
|   | ՀՀ կառավարության 2018 թվականի ապրիլի 12-ի N424-Ն որոշմամբ նախատեսված աշխատանքների կատարման ժամկետների երկարաձգում և վերանայում և ՀՀ կառավարության 2019 թվականի օգոստոսի 8-ի N1024-Ն որոշման N1 հավելվածում մեկ գույքի մասով հաշվանցվող գումարի չափի նվազեցում: |